VARHAISKASVATUSPALVELUJEN ASIAKASRAATI

Aika torstai 19.1.2017 klo 18.00 – 20.00

Paikka Säynätsalon päiväkoti, Sahurinpolku 2, 40900 SÄYNÄTSALO

<http://kartta.jkl.fi/Web/Default.aspx?layers=Opaskartta&cp=6892760,487890&z=1&title=Sahurinpolku%202%2C%20Jyv%C3%A4skyl%C3%A4&language=fin>

Läsnä

Aaltonen Sari

~~Aulasuo Kati~~

~~Heikkinen Ann-Maaret~~

Heiskanen Noora

Hirsjärvi Senja

Hokkanen Mari

Jokela Laura

~~Katko Soili~~

~~Kohvakka Kaisa~~

~~Koivukumpu Heidi~~

~~López Elina~~

Malinen Heidi

Malinen Maarit

Marjokorpi Helena

~~Niutanen Silja~~

Nokkala Terhi

~~Ollila Anna-Riikka~~

~~Pelkonen Mari~~

~~Raappana Mitra~~

Salminen Jenni

~~Sellman Pia~~

~~Sillanmäki Minttu~~

Turunen Nina

~~Viitanen Tarja~~

Vilanti Anna

~~Ylönen Suvi~~

Satosaari Sanna, siht.

Pajunen Tuija, pj.

Lahtinen Taru

1. **Säynätsalon päiväkodin esittely, päiväkodinjohtaja Taru Lahtinen**

Säynätsalon uusi päiväkotikoulu valmistui vuonna 2010. Päiväkoti-ikäisiä lapsia on noin 90. Määrässä on mukana myös avoimeen varhaiskasvatukseen osallistuvat lapset. Koulun puolella toimii vuosiluokat 1–3 sekä yksilöllisen opetuksen pienryhmä (=YPRI). Päiväkodissa lapset ovat kolmessa ryhmässä, joista yksi on alle 3-vuotiaiden lasten ryhmä ja kaksi 2–6-vuotiaiden lasten ryhmiä. Päivää rytmittävät pienryhmätoiminnat, jolloin lähes kaikki päivittäiset toiminnat (kuten ruokailut ja ulkoilut) ovat porrastettuja. Tämä tukee lasten yksilöllistä huomioimasta paremmin. Ikärajat ylittävät ryhmät mahdollistavat sen, ettei lapsella tule ryhmän muutoksia pitkin toimintavuotta. Nämä ns. joustavat lapsiryhmät ovat olleet hyväksi todettu käytäntö Säynätsalon päiväkodissa jo useita vuosia.

Päiväkoti sijaitsee vehreällä Säynätsalon saarella, jossa luonto on ja sen tarjoamat ulkoiluympäristöt ovat lähellä. Alueen urheilukenttäkin on aivan vieressä, mikä mahdollistaa monipuolisen liikunnan harrastamisen ympäri vuoden. Liikunta onkin läsnä päiväkodin arjessa. Tällä hetkellä painopisteenä on lasten arkiliikunnan lisääminen: lapsia kannustetaan liikkumaan sekä ohjatusti että omatoimisesti. Osa päiväkodin henkilökunnasta kouluttautuu myös liikunnan ammattilaisiksi Vierumäen urheiluopistolla. Näin ollen päiväkodin liikunnan vuosisuunnitelma päivittyy koko ajan ja muuntautuu päiväkodin elämään vuoden aikojen mukaan.

1. **Edellisen asiakasraadin muistio**

Edellisen tapaamisen muistioon ei ollut huomautettavaa. Joulukuun alueellinen tapaaminen Väinölän päiväkodissa oli koettu erittäin hyväksi, mielenkiintoiseksi ja hyvin järjestetyksi tilaisuudeksi.

1. **Syyskauden arviointia ja toiveita kevään aiheiksi**

Alueelliset tapaamiset olivat olleet pidettyjä. Raatilaiset kokivat tärkeiksi, että tapaamisiin kutsuttaisiin säännöllisesti alueen vanhempia. Tämä voisi raatilaisten mielestä lisätä vanhempien yhteisölliyyttä ja verkostoitumista asuinalueella.

Asiakasraati terminä herätti keskustelua ja tämä jätettiin hautumaan tulevaa toimintakautta varten.

Asiakasraadin markkinoinnin ja viestinnän tärkeydestä keskusteltiin. Uudet verkkosivut koettiin hyvänä ja raatilaiset pohtivat myös muita mahdollisia viestintäkanavia, kuten Facebookia.

Varhaiskasvatuksen käytäntö näyttäytyy vanhemmille erilaisena eri alueilla ja se koettiin rikkaudeksi, että raadin tapaamiset ovat eri päiväkodeissa. Vaikka raati pitää yhteistä keskustelua erittäin tärkeänä, toiminnalliset tapaamiset koettiin erinomaisina. Erityisesti Myllytuvan päiväkodin Vasu-tapaamista ja Huhtasuon päiväkodilla pidettyä alueellista tapaamista, jossa aiheena oli monikulttuurisuus kiiteltiin. Myös mukana olleet varhaiskasvatuksen työntekijät olivat välittäneet kiitokset kerrasta asiakasraadille. Toimintakauden arviointiin palataan vielä myöhemmin keväällä.

Raati kävi keskustelua myös tulevasta toimintakaudesta ja esitti toiveita aiheiksi:

* Yksityisen varhaiskasvatuksen valvonta
* Varhaiskasvatuksen vaikuttavuus. Miten lautakunnan tekemät päätökset (subjektiivisen varhaiskasvatusoikeuden rajaaminen ja hoitoaikavälysten lisääminen) ovat vaikuttaneet päiväkodin arkeen. Miten toiminta järjestetään, kun säästöpaineet ovat kovat? Erityisesti toivottiin henkilöstön näkökulmaa aiheeseen.
* Liikunnan painottaminen eri päiväkodeissa
* Ruoka ja ravitsemus ottaen huomioon erityisruokavaliot.

Varhaiskasvatuslain ja 1.8.2016 alkaen voimaan tulleiden muutosten vaikuttavuutta arvioidaan ja palautetta on koottu syksyllä tehdyllä kyselyllä, johon pyydettiin vastauksia kunnallisen ja yksityisen varhaiskasvatuksen asiakkailta, kunnallisten yksiköiden esimiehiltä ja henkilöstöltä sekä yksityisiltä palveluntuottajilta. Lopulliset tulokset valmistuvat kevään aikana ja niitä tullaan käsittelemään myös asiakasraadissa.

Raatilaiset antoivat kiitosta siitä, että heidän toiveensa tapaamisten aiheiksi oli yleisesti otettu hyvin huomioon.

1. **Ajankohtaisia kysymyksiä, palautteita ja ideoita**
   * sähköpostia ja muita viestejä asiakasraadille
     + Kaksi vanhempaa kertoi kokemuksia, miten he pääsivät osalliseksi päiväkodin toiminnan suunnitteluun asiakasraadin kautta: Heidän lasten päiväkodissa oli syksyllä vaihtunut päiväkodinjohtaja, joten he kävivät esittäytymässä johtajalle. He olivat keskustelleet yleisesti vanhempien mahdollisuudesta osallistua päiväkodin toiminnan suunnitteluun, toteutukseen ja arviointiin. Raadin vanhemmat olivat päässeet mukaan henkilökunnan työskentelyyn ”vasukahvilassa”. Tapaamisessa oli käyty keskustelua päiväkodin arvoperustasta kahdessa ryhmässä. Kummassakin ryhmässä oli mukana sekä vanhempi että päiväkodin työntekijöitä. Vaikka työskentely ja keskustelu olikin pitkälle päiväkodin ”sisäistä” keskustelua, se oli koettu hyväksi. Vastaava työskentely avaa yhteisiä aiheita sekä vanhemmille että henkilökunnalle. Ovensuukeskusteluissa ei ehdi pureutua päivän kuulumisten vaihtoa syvemmälle ja tämä avasi paremmin mahdollisuuden vanhempien osallisuudelle.
       - Esimerkki sai raatilaiset keskustemaan laajemminkin siitä, miten raati ja päiväkoti voisi edistää vanhempien osallisuutta päiväkodin arkeen ja miten vanhempien verkostoitumista voisi vahvistaa. Esille nousi hyviä kokemuksia siitä, että raatilainen kannustaa oman päiväkotinsa vanhempia osallistumaan raadin tapaamisiin tai ainakin antamaan palautetta ja vinkkejä tuleviin aiheisiin. Vanhempainillat oli koettu hyviksi jakamisen kanaviksi, jos ne luonteeltaan ovat sellaisia, että niissä vanhempien osallisuus ja käytäntöjen jakaminen on mahdollista. Myös toiminnalliset hetket, joissa lapsi osallistuu toimintaan yhdessä oman vanhempansa/muun tärkeä henkilön kanssa oli koettu hyviksi.
       - Alueiden erilaisuus nousi myös aiheeksi ja raatilaiset pohtivat sitä, miten erilaisia verkostoitumisen mahdollisuudet ovat eri alueilla. Esimerkiksi Säynätsalon alueella vanhempien yhteisöllisyyttä on helpompi tukea, sillä perheet tulevat samaan päiväkotiin samalta asuinalueelta. Keskustassa, josta perheet tulevat samaan päiväkotiin jopa usean kymmenen kilometrin välimatkoista, on tutustuminen muihin vanhempiin hankalampaa. Joka tapauksessa verkostoituminen muiden vanhempien kanssa koettiin tärkeänä ja päiväkodin rooli siinä tärkeä.
2. **Lapsen opinpolku, päiväkotikoulu-kokonaisuus**

Jokaisen lapsen opinpolku on erilainen ja se alkaa siitä hetkestä, kun lapsi tulee varhaiskasvatuspalveluiden piiriin . Pienelle lapselle suositellaan mielellään perhepäivähoitoa (alle 2-vuotiaat) sen kodinomaisuuden ja pienen ryhmän vuoksi. Perhepäivähoidossa vanhempien kanssa keskustellaan siitä, missä vaiheessa lapsen olisi hyvä siirtyä päiväkotiin. Lähtökohtana palvelumuodolle on kuitenkin vanhempien toive.

Jos päiväkodissa olisi ikäryhmiin sidotut lapsiryhmät, niin kuin oli vielä joitakin vuosia sitten, lapsi joutuisi vaihtamaan ryhmää useasti päiväkodin aikana. Muutoksia tulisi vähintään kerran toimntakaudessa, mutta mahdollisesti myös useammin kun päiväkotiin tulee kesken toimintakauden eri-ikäisiä lapsia lisää ja osa jää pois. Kun lapset toimivat ns. joustavissa lapsiryhmissä, varsinainen lapsiryhmä ei vaihdu kesken toimintakauden: 2–6-vuotiaiden lasten ryhmissä kaiken ikäisille lapsille on paikkansa. Aamupäivisin toiminta on hyvin porrastettua ja pienryhmät toimivat sujuvasti. Päiväkodilla onkin tavoitteena kehittää omaa toimintaansa myös iltapäivällä, jotta sama pienryhmätoiminta mahdollisuisi läpi koko päivän. Eskarilaiset ovat omana ryhmänään eskariaikaan, mutta muuna aikana lapset ovat kaikenikäisten lasten kanssa. Vanhempien palaute toiminnasta on ollut pääsääntöisesti hyvää. Toimintaa kehitetään säännöllisesti vanhemmilta ja lapsilta saadun palautteen perusteella.

Lasten kehitys ei katso ikää, vaan kukin lapsi kulkee omaa kasvun polkuaan, joten ikään sidotut ryhmät eivät palvele yksilöllistä kasvua ja kehitystä. Myös siirtyminen päiväkodista kouluun on tärkeää. Säynätsalon päiväkotikouluympäristö tarjoaa hyvät puitteet päiväkodin ja koulun saumattomalle yhteistyölle. Koko kaupungissa on käytössä reittikartta eskarista epulle, jonka tarkoitus on madaltaa kynnystä siirtyä päiväkodista kouluun.Säynätsalossa reittikartta on viety pitkälle: Päiväkodilla ja koululla toimii esieppu, joka tarkoittaa käytännössä kolmea toimintapäivää (ma-ke) viikossa, jolloin eskarilaiset ja 1. luokan oppilaat toimivat yhdessä eri pienryhmissä. Toiminnallista pienryhmää vetää vuorollaan joko lastentarhanopettaja tai luokanopettaja. Lasten pienryhmät pysyvät samoina, sillä vain opettaja vaihtaa ryhmää. Jotta toiminta saavuttaa samat tavoitteet on työntekijöiden saumaton yhteistyö erittäin tärkeää. Koulun ja päiväkodin henkilökunta suunnittelee, toteuttaa ja arvioi toimintaansa säännöllisesti yhdessä. Toimintapa vaatii molemmilta osapuolilta täydellistä sitoutumista ja luottamista yhteiseen tekemiseen. Osa toimintavuoden kuukausista on kuitenkin rauhoitettu koulun ja päiväkodin omille toiminnoille.

Esieppu-toiminnasta on kerätty palautetta myös vanhemmilta ja lapsilta. He ovat ottaneet toimintatavan hyvin vastaan. Jokaisen lapsen kohdalla toiminta ja tavoitteet arvioidaan yksilöllisesti ja jos toimintatapa ei tue lapsen kehitystä, tulee se toteuttaa muuten. Käytännön on koettu edistävän lasten kognitiivisia taitoja nopeasti ja sisäänajo kouluun on tapahtunut usein nopeasti.

Esieppu pienryhmät on muodostettu hyödyntäen henkilökunnan ammattitaitoa ja osaamista, mutta he ovat jo pohtineet, miten tulevaisuudessa siinä voisi huomioida lasten ja vanhempien osallisuuden paremmin.

Raatilaiset pohtivat toteutuuko esiepun kaltainen toiminta tapapuolisesti koko kaupungissa. Säyntäsalon päiväkotikoulussa olevat lapset tulevat pääsääntöisesti Säynätsalon alueelta, jolloin siirtyminen päiväkodista tutun ryhmän kanssa kouluun on sujuvaa. Läheskään kaikissa päiväkodeissa ei koulu ole fyysisesti aivan vieressä, jolloin yhteistyö koulun kanssa haastavampaa. Raati toi esille myös sen, että esimerkiksi keskustan päiväkodeissa on lapsia ympäri kaupungia, jolloin koulupolku ei myöskään ole kaikilla lapsilla sama. Tämän todettiin tuovan enemmän haasteita matalan kynnyksen siirtymiselle eskarista epulle. Myös yhteistyö koulun ja päiväkodin välillä vaatii näissä tapauksia tarkempaa aikataulutusta ja suunnittelua.

Keskustelua herätti myös siirtymien, esimerkiksi päiväkodin vaihto, ajankohta. Useimmilla lapsilla siirtymä tapahtuu nimenomaan eskarin ja epun välissä, mutta siirtyminen saattaa tulla eteen lähestulkoon missä vaiheessa tahansa. Raatilaiset kertoivat esimerkkejä muutoista, jonka seuraksena lasten päiväkoti oli vaihtunut juuri ennen eskaria, eskarivuoden aikana ja alle 3-vuotiaana. Raatilaiset olivat sitä mieltä, että siirtymisiä ei aina voi ennakoida ja niistä huolimatta oli koettu, että lapsen opinpolku oli säilynyt eheänä.

1. **Muut asiat**

Varhaiskasvatuksen henkilöstölle on 13.2.2017 Vasu koulutus osallisuusuudesta ja joitakin raatilaisia on tulossa mukaan koulutukseen. Tähän teemaan palataan helmikuun asiakasraadin tapaamisessa.